**Ομότιμος Καθηγητής Προϊστορικής Αρχαιολογίας**

**του Πανεπιστημίου Αθηνών.**

**Γεώργιος Στυλ. Κορρές**

## Ο **Γεώργιος Στ. Κορρές** ,είναι ομότιμος καθηγητής της Προϊστορικής Αρχαιολογίας του Πανεπιστημίου Αθηνών.Γεννήθηκε το 1940 και έχει καταγωγή από τη Νάξο. Είναι γιος του καθηγητή της Αρχαίας Ελληνικής Φιλολογίας και πρύτανη του Πανεπιστημίου Αθηνών Στυλιανού Κορρέ. Ο Γιώργος Κορρές ήταν μαθητής στο Πειραματικό Σχολείο του Πανεπιστημίου Αθηνών από το 1946 ως το 1958, όπου και ολοκλήρωσε την υποχρεωτική του εκπαίδευση. Στη συνέχεια, από το 1958 ως το 1963, σπούδασε στο Τμήμα Ιστορίας-Αρχαιολογίας της Φιλοσοφικής Σχολής του Πανεπιστημίου Αθηνών και μάλιστα από το 1952 ως το 1962 σαν υπότροφος του [Ιδρύματος Κρατικών Υποτροφιών](https://el.wikipedia.org/wiki/%CE%8A%CE%B4%CF%81%CF%85%CE%BC%CE%B1_%CE%9A%CF%81%CE%B1%CF%84%CE%B9%CE%BA%CF%8E%CE%BD_%CE%A5%CF%80%CE%BF%CF%84%CF%81%CE%BF%CF%86%CE%B9%CF%8E%CE%BD_%28%CE%95%CE%BB%CE%BB%CE%AC%CE%B4%CE%B1%29) (ΙΚΥ). Από το 1963 ως το 1965 πραγματοποίησε αντίστοιχες σπουδές στο [Πανεπιστήμιο της Βόννης](https://el.wikipedia.org/w/index.php?title=%CE%A0%CE%B1%CE%BD%CE%B5%CF%80%CE%B9%CF%83%CF%84%CE%AE%CE%BC%CE%B9%CE%BF_%CF%84%CE%B7%CF%82_%CE%92%CF%8C%CE%BD%CE%BD%CE%B7%CF%82&action=edit&redlink=1) με υποτροφία της Γερμανικής Υπηρεσίας Ακαδημαϊκών Ανταλλαγών (DAAD).[[2]](https://el.wikipedia.org/wiki/%CE%93%CE%B5%CF%8E%CF%81%CE%B3%CE%B9%CE%BF%CF%82_%CE%A3%CF%84._%CE%9A%CE%BF%CF%81%CF%81%CE%AD%CF%82#cite_note-2)

**Σταδιοδρομία - δραστηριότητες**

Μετά την ολοκλήρωση των σπουδών του εργάστηκε στη Φιλοσοφική Σχολή του Πανεπιστημίου Αθηνών, όπου διετέλεσε, από το 1966 ως το 1973, βοηθός και επιμελητής, από το 1973 ως το 1982, μόνιμος επίκουρος καθηγητής και από το 1982 ως το 2007 τακτικός καθηγητής της Προϊστορικής Αρχαιολογίας. Είναι αντεπιστέλλον μέλος του [Γερμανικού Αρχαιολογικού Ινστιτούτου](https://el.wikipedia.org/wiki/%CE%93%CE%B5%CF%81%CE%BC%CE%B1%CE%BD%CE%B9%CE%BA%CF%8C_%CE%91%CF%81%CF%87%CE%B1%CE%B9%CE%BF%CE%BB%CE%BF%CE%B3%CE%B9%CE%BA%CF%8C_%CE%99%CE%BD%CF%83%CF%84%CE%B9%CF%84%CE%BF%CF%8D%CF%84%CE%BF), της Ακαδημίας του [Γκέτεμποργκ](https://el.wikipedia.org/wiki/%CE%93%CE%BA%CE%AD%CF%84%CE%B5%CE%BC%CF%80%CE%BF%CF%81%CE%B3%CE%BA), τακτικό μέλος της [Ακαδημίας Λάιμπνιτς](https://el.wikipedia.org/w/index.php?title=%CE%91%CE%BA%CE%B1%CE%B4%CE%B7%CE%BC%CE%AF%CE%B1_%CE%9B%CE%AC%CE%B9%CE%BC%CF%80%CE%BD%CE%B9%CF%84%CF%82&action=edit&redlink=1) του [Βερολίνου](https://el.wikipedia.org/wiki/%CE%92%CE%B5%CF%81%CE%BF%CE%BB%CE%AF%CE%BD%CE%BF), από το 1996 και των ιδρυμάτων *Koldewey Gesellschaft* και *Winckelmann Gesellschaft*.

**Αρχαιολογικές έρευνες**

Στα πλαίσια της ειδικότητάς του, έχει πραγματοποιήσει πολλές έρευνες σε διάφορες [αρχαιολογικές θέσεις](https://el.wikipedia.org/wiki/%CE%91%CF%81%CF%87%CE%B1%CE%B9%CE%BF%CE%BB%CE%BF%CE%B3%CE%B9%CE%BA%CE%AE_%CE%B8%CE%AD%CF%83%CE%B7) στην [Ελλάδα](https://el.wikipedia.org/wiki/%CE%95%CE%BB%CE%BB%CE%AC%CE%B4%CE%B1) και υπήρξε υπεύθυνος ανασκαφών για την [Πύλο](https://el.wikipedia.org/wiki/%CE%A0%CF%8D%CE%BB%CE%BF%CF%82) και τη [Μεσσηνία](https://el.wikipedia.org/wiki/%CE%9C%CE%B5%CF%83%CF%83%CE%B7%CE%BD%CE%AF%CE%B1) της [Εν Αθήναις Αρχαιολογικής Εταιρείας](https://el.wikipedia.org/wiki/%CE%95%CE%BD_%CE%91%CE%B8%CE%AE%CE%BD%CE%B1%CE%B9%CF%82_%CE%91%CF%81%CF%87%CE%B1%CE%B9%CE%BF%CE%BB%CE%BF%CE%B3%CE%B9%CE%BA%CE%AE_%CE%95%CF%84%CE%B1%CE%B9%CF%81%CE%B5%CE%AF%CE%B1), από το 1973. Διεξήγαγε επίσης, κατά το διάστημα 1973 με 2005, αρχαιολογικές και γεωφυσικές ανασκαφές σε διάφορες αρχαιολογικές θέσεις της Μεσσηνίας, όπως στην [Κουκκουνάρα](https://el.wikipedia.org/w/index.php?title=%CE%9A%CE%BF%CF%85%CE%BA%CE%BA%CE%BF%CF%85%CE%BD%CE%AC%CF%81%CE%B1_%CE%9C%CE%B5%CF%83%CE%B7%CE%BD%CE%AF%CE%B1%CF%82&action=edit&redlink=1), τα Καμίνια [Κρεμμυδίων](https://el.wikipedia.org/wiki/%CE%9A%CF%81%CE%B5%CE%BC%CE%BC%CF%8D%CE%B4%CE%B9%CE%B1_%CE%9C%CE%B5%CF%83%CF%83%CE%B7%CE%BD%CE%AF%CE%B1%CF%82), την [Τραγάνα Μεσσηνίας](https://el.wikipedia.org/wiki/%CE%A4%CF%81%CE%B1%CE%B3%CE%AC%CE%BD%CE%B1_%CE%9C%CE%B5%CF%83%CF%83%CE%B7%CE%BD%CE%AF%CE%B1%CF%82), την [Περιστεριά](https://el.wikipedia.org/w/index.php?title=%CE%A0%CE%B5%CF%81%CE%B9%CF%83%CF%84%CE%B5%CF%81%CE%B9%CE%AC_%CE%9C%CE%B5%CF%83%CF%83%CE%B7%CE%BD%CE%AF%CE%B1%CF%82&action=edit&redlink=1), τη [Βοϊδοκοιλιά](https://el.wikipedia.org/wiki/%CE%92%CE%BF%CF%8A%CE%B4%CE%BF%CE%BA%CE%BF%CE%B9%CE%BB%CE%B9%CE%AC), τον Άγιο Ιωάννη [Παπουλίων](https://el.wikipedia.org/wiki/%CE%A0%CE%B1%CF%80%CF%80%CE%BF%CF%8D%CE%BB%CE%B9%CE%B1_%CE%9C%CE%B5%CF%83%CF%83%CE%B7%CE%BD%CE%AF%CE%B1%CF%82), το Ρούτση ή Ρούτσι [Μυρσινοχωρίου](https://el.wikipedia.org/wiki/%CE%9C%CF%85%CF%81%CF%83%CE%B9%CE%BD%CE%BF%CF%87%CF%8E%CF%81%CE%B9_%CE%9C%CE%B5%CF%83%CF%83%CE%B7%CE%BD%CE%AF%CE%B1%CF%82) (κοντά και στην [Μεταμόρφωση Μεσσηνίας](https://el.wikipedia.org/wiki/%CE%9C%CE%B5%CF%84%CE%B1%CE%BC%CF%8C%CF%81%CF%86%CF%89%CF%83%CE%B7_%CE%9C%CE%B5%CF%83%CF%83%CE%B7%CE%BD%CE%AF%CE%B1%CF%82)),[[3]](https://el.wikipedia.org/wiki/%CE%93%CE%B5%CF%8E%CF%81%CE%B3%CE%B9%CE%BF%CF%82_%CE%A3%CF%84._%CE%9A%CE%BF%CF%81%CF%81%CE%AD%CF%82#cite_note-3) το 1989, τα [Βολιμίδια](https://el.wikipedia.org/w/index.php?title=%CE%92%CE%BF%CE%BB%CE%B9%CE%BC%CE%AF%CE%B4%CE%B9%CE%B1_%CE%9C%CE%B5%CF%83%CF%83%CE%B7%CE%BD%CE%AF%CE%B1%CF%82&action=edit&redlink=1) της [Χώρας Μεσσηνίας](https://el.wikipedia.org/wiki/%CE%A7%CF%8E%CF%81%CE%B1_%CE%9C%CE%B5%CF%83%CF%83%CE%B7%CE%BD%CE%AF%CE%B1%CF%82), το 2005 και άλλα σημεία.[[4]](https://el.wikipedia.org/wiki/%CE%93%CE%B5%CF%8E%CF%81%CE%B3%CE%B9%CE%BF%CF%82_%CE%A3%CF%84._%CE%9A%CE%BF%CF%81%CF%81%CE%AD%CF%82#cite_note-4)

**Διακρίσεις – βραβεύσεις**

Έχει τιμηθεί με τα μετάλλια [Ερρίκου Σλήμαν](https://el.wikipedia.org/wiki/%CE%95%CF%81%CF%81%CE%AF%CE%BA%CE%BF%CF%82_%CE%A3%CE%BB%CE%AE%CE%BC%CE%B1%CE%BD) των Μουσείων *Ankershagen*, *Neubukow*, της [Ακαδημίας Επιστημών Βερολίνου](https://el.wikipedia.org/w/index.php?title=%CE%91%CE%BA%CE%B1%CE%B4%CE%B7%CE%BC%CE%AF%CE%B1_%CE%95%CF%80%CE%B9%CF%83%CF%84%CE%B7%CE%BC%CF%8E%CE%BD_%CE%92%CE%B5%CF%81%CE%BF%CE%BB%CE%AF%CE%BD%CE%BF%CF%85&action=edit&redlink=1), καθώς και το μετάλλιο *Winckelmann* 50ετίας, του ιδρύματος *"Winckelmann-Gesellschaft"*, στο [Στένταλ](https://el.wikipedia.org/w/index.php?title=%CE%A3%CF%84%CE%AD%CE%BD%CF%84%CE%B1%CE%BB&action=edit&redlink=1), το 1990. Έχει λάβει το παράσημο Αξίας της κυβέρνησης της [Δυτικής Γερμανίας](https://el.wikipedia.org/wiki/%CE%93%CE%B5%CF%81%CE%BC%CE%B1%CE%BD%CE%AF%CE%B1), το 1992. Επίσης τιμήθηκε, από διάφορους άλλους φορείς, για την ανασκαφή και ανάδειξη των αρχαιοτήτων της Μεσσηνίας και της [Τριφυλίας](https://el.wikipedia.org/wiki/%CE%A4%CF%81%CE%B9%CF%86%CF%85%CE%BB%CE%AF%CE%B1).[[5]](https://el.wikipedia.org/wiki/%CE%93%CE%B5%CF%8E%CF%81%CE%B3%CE%B9%CE%BF%CF%82_%CE%A3%CF%84._%CE%9A%CE%BF%CF%81%CF%81%CE%AD%CF%82#cite_note-5)

**Εργογραφία**

Εκπόνησε τη διδακτορική διατριβή του, το 1970, με τίτλο: *«Τα μετά κεφαλών κριών κράνη: Η κεφαλή κριού ως έμβλημα αρχής»*, (κριοφόρα κράνη), στη Φιλοσοφική Σχολή του Πανεπιστημίου Αθηνών. Στην εργογραφία του περιλαμβάνονται πρωτότυπες έρευνες και πολλά άρθρα σε ελληνικά και διεθνή επιστημονικά περιοδικά, ενώ έχει δημοσιεύσει επίσης αρκετά βιβλία και έχει συμμετάσχει σε διάφορα συλλογικά έργα και διεθνή συνέδρια.

**Ελληνόγλωσση εργογραφία**

* Κορρές Γεώργιος Στ., *Έρματα τρίγληνα μορόεντα*, εκδόσεις «Α. Σιδέρης», Αθήναι 1964,
* Κορρές Γεώργιος Στ., *Τα ομηρικά ενώτια*, εκδόσεις «Α. Σιδέρης», Αθήναι 1964,
* Κορρές Γεώργιος Στ., *Τα μετά κεφαλών κριών κράνη: Η κεφαλή κριού ως έμβλημα αρχής*, (διδακτορική διατριβή), έκδοση: Πανεπιστήμιο Αθηνών, Αθήναι 1970,
* Κορρές Γεώργιος Στ., *Δίπαλτος" καί όρκιος Ζεύς*, [χ.ε.], Αθήναι 1972,
* Κορρές Γεώργιος Στ., *Βιβλιογραφία Ερρίκου Σλήμαν*, αφιέρωμα στον [Ερρίκο Σλήμαν](https://el.wikipedia.org/wiki/%CE%95%CF%81%CF%81%CE%AF%CE%BA%CE%BF%CF%82_%CE%A3%CE%BB%CE%AE%CE%BC%CE%B1%CE%BD), Τυπ. Παπαδάκη, Εν Αθήναις 1974,
* Κορρές Γεώργιος Στ., *Αναδρομαί εις τον νεοκλασσικισμόν*, έκδοση: Εταιρεία των Φίλων του Λαού, Αθήνα 1977

**Συμμετοχή σε συλλογικά έργα**

* [Μενέλαος Παλλάντιος](https://el.wikipedia.org/wiki/%CE%9C%CE%B5%CE%BD%CE%AD%CE%BB%CE%B1%CE%BF%CF%82_%CE%A0%CE%B1%CE%BB%CE%BB%CE%AC%CE%BD%CF%84%CE%B9%CE%BF%CF%82) (1914-2012) και Κορρές Γεώργιος Στ., *Σπυρίδων Ν. Μαρινάτος: (Ο αρχαιολόγος, ο καθηγητής, ο ακαδημαϊκός)*, τιμητική έκδοση για τον καθηγητή [Σπυρίδωνα Ν. Μαρινάτο](https://el.wikipedia.org/wiki/%CE%A3%CF%80%CF%85%CF%81%CE%AF%CE%B4%CF%89%CE%BD_%CE%9C%CE%B1%CF%81%CE%B9%CE%BD%CE%AC%CF%84%CE%BF%CF%82), [χ.ε.] Αθήναι 1974,
* Γεώργιος Στυλ. Κορρές, «Ιστορικό και αρχαιολογικό περίγραμμα - Προϊστορικοί χρόνοι», σσ. 426-439, από το συλλογικό έργο: *Αρχαιολογία Πελοπόννησος*, επιμέλεια: Ανδρέας Βλαχόπουλος, εκδόσεις «Μέλισσα», Αθήνα 2012, [ISBN 9789602043134](https://el.wikipedia.org/wiki/%CE%95%CE%B9%CE%B4%CE%B9%CE%BA%CF%8C%3A%CE%A0%CE%B7%CE%B3%CE%AD%CF%82%CE%92%CE%B9%CE%B2%CE%BB%CE%AF%CF%89%CE%BD/9789602043134)
* Γεώργιος Στυλ. Κορρές, «Από τη Νέδα έως τον Πάμισο – Προϊστορικοί χρόνοι», σσ. 446-451, από το συλλογικό έργο: *Αρχαιολογία Πελοπόννησος*, επιμέλεια: Ανδρέας Βλαχόπουλος, εκδόσεις «Μέλισσα», Αθήνα 2012, [ISBN 9789602043134](https://el.wikipedia.org/wiki/%CE%95%CE%B9%CE%B4%CE%B9%CE%BA%CF%8C%3A%CE%A0%CE%B7%CE%B3%CE%AD%CF%82%CE%92%CE%B9%CE%B2%CE%BB%CE%AF%CF%89%CE%BD/9789602043134)
* Γεώργιος Στυλ. Κορρές, «Περιστεριά», σσ. 460-463, από το συλλογικό έργο: *Αρχαιολογία Πελοπόννησος*, επιμέλεια: Ανδρέας Βλαχόπουλος, εκδόσεις «Μέλισσα», Αθήνα 2012, [ISBN 9789602043134](https://el.wikipedia.org/wiki/%CE%95%CE%B9%CE%B4%CE%B9%CE%BA%CF%8C%3A%CE%A0%CE%B7%CE%B3%CE%AD%CF%82%CE%92%CE%B9%CE%B2%CE%BB%CE%AF%CF%89%CE%BD/9789602043134)

**Ξενόγλωσση εργογραφία στα αγγλικά**

* George Styl. Korres, *"*[*The Mycenaean Tholos tombs at Voidokoilia, Tragana, and Routsi*](http://zenon.dainst.org/Record/000070390)*"*, Pa., Buchanan, Philadelphia 1977,
* George Styl. Korres, *"*[*Investigations at Voidokoilia, near Pylos, Greece*](http://vopac.nlg.gr/Record/b.219711Archeological)*"*, [s.n.], [Washington] [1983],

**στα γερμανικά**

* Georg Korres, *"*[*Das Mausoleum Heinrich Schliemanns auf dem Zentralfriedhof von Athen*](http://vopac.nlg.gr/Record/b.192607)*"*; mit einem Anhang von Manolis Korres, [s.n.], Munster 1981,
* Georg Korres, *"*[*Heinrich Schliemann: Ein Leben für die Wissenschaft Beiträge zur Biographie*](http://vopac.nlg.gr/Record/b.122787)*"*, George Styl. Korres; übersetzung Anneliese Malina, εκδ. Nicolai, Berlin [1990], [ISBN 3-87584-334-7](https://el.wikipedia.org/wiki/%CE%95%CE%B9%CE%B4%CE%B9%CE%BA%CF%8C%3A%CE%A0%CE%B7%CE%B3%CE%AD%CF%82%CE%92%CE%B9%CE%B2%CE%BB%CE%AF%CF%89%CE%BD/3875843347) και *"*[*Heinrich Schliemann*](http://www.amazon.co.uk/Heinrich-Schliemann-George-Styl-Korres/dp/3875843347)*"*, (German), Paperback– 1990,

**στα ολλανδικά**

* Georg Korres, *"[Neues zum Mausoleum Heinrich Schliemanns in Athen](http://vopac.nlg.gr/Record/b.221966)"*, [s.n.], Münster 1984,

**Δημοσιεύσεις**

* Κορρές Γεώργιος Στ., «Χρυσούς 'δεσμός' της κόμης εκ Ποτειδαίας», τμήμα φροντιστηριακής μελέτης, υπό την εποπτεία του [Σπυρίδονος Μαρινάτου](https://el.wikipedia.org/wiki/%CE%A3%CF%80%CF%85%CF%81%CE%AF%CE%B4%CF%89%CE%BD_%CE%9C%CE%B1%CF%81%CE%B9%CE%BD%CE%AC%CF%84%CE%BF%CF%82), σσ. 120-122, ΑΕ 1960, έκδοση: [Η εν Αθήναις Αρχαιολογική Εταιρεία](https://el.wikipedia.org/wiki/%CE%97_%CE%B5%CE%BD_%CE%91%CE%B8%CE%AE%CE%BD%CE%B1%CE%B9%CF%82_%CE%91%CF%81%CF%87%CE%B1%CE%B9%CE%BF%CE%BB%CE%BF%CE%B3%CE%B9%CE%BA%CE%AE_%CE%95%CF%84%CE%B1%CE%B9%CF%81%CE%B5%CE%AF%CE%B1), *Αρχαιολογική Εφημερίς*, τόμος 99, 1960, Αθήνα 1965
* Γεώργιος Κορρές Στ., «Οι λεγόμενοι τύμβοι των Μαραθωνομάχων», σσ. 14-27, στο *2.500 έτη από την ιστορική μάχη του Μαραθώνα*, Πολεμικό Μουσείο, Αθήνα, 22 Σεπτεμβρίου 2010, επιμέλεια έκδοσης: Έφη Σ. Πασχαλίδου, ιστορικός ΓΕΣ/ΔΙΣ.
* Korres, G., Karadimas, N. and Flouda, G. (eds.), *"Archaeology and Heinrich Schliemann – A Century after his Death. Assessments and Prospects. Myth - History – Science”*, Athens 2012